คลังจี้ธปท.คิดให้หนักขึ้นดอกเบี้ยนโยบาย
"กรณ์" ออกโรงเตือน ธปท. คิดให้รอบคอบก่อนขึ้นดอกเบี้ยนโยบายสกัดเงินเฟ้อสูง หวั่นกระทบการขยายตัวเศรษฐกิจ ที่กำลังเจอมรสุมของประเทศคู่ค้าทรุด
7 ก.ค. 2553

"กรณ์" ออกโรงเตือน ธปท. คิดให้รอบคอบก่อนขึ้นดอกเบี้ยนโยบายสกัดเงินเฟ้อสูง หวั่นกระทบการขยายตัวเศรษฐกิจ ที่กำลังเจอมรสุมของประเทศคู่ค้าทรุด
นายกรณ์ จาติกวณิช กล่าวว่า อัตราเงินเฟ้อที่เริ่มสูงขึ้น เป็นเรื่องที่คณะกรรมการนโยบายการเงิน (กนง.) ของธนาคารแห่งประเทศไทย (ธปท.) ต้องพิจารณาตามความเหมาะสม แม้ว่าเศรษฐกิจไทยดีในช่วงครึ่งปีแรก แต่แนวโน้มต่อไปมีความเสี่ยง ที่พึ่งพาเศรษฐกิจคู่ค้า ที่ไทยเคยเจอปัญหาที่ประเทศคู่ค้ามีปัญหา ทำให้การส่งออกหดตัว ส่งผลให้เศรษฐกิจถดถอยไปหลายไตรมาส ตอนนี้ก็มีสัญญาณน่าเป็นห่วง โดยเฉพาะประเทศคู่ค้าของไทยในส่วนของประเทศยุโรปที่มีนโยบายที่จะทำให้การขยายตัวเศรษฐกิจชะลอตัวลง 
นายกรณ์ กล่าวว่า กนง. มีข้อมูลนี้ และน่าจะนำไปประกอบการตัดสินใจเป็นจังหวะเวลาที่เหมาะสมหรือเปล่า ตอนนี้มีแรงกดดันเรื่องเงินเฟ้อมากขนากไหน ควรปรับอัตราดอกเบี้ยในตอนนี้อีกหรือไม่
อย่างไรต้องยอมรับว่า อัตราดอกเบี้นนโยบายของไทยอยู่ต่ำมาก หากมีการปรับขึ้นเล็กน้อยก็ถือว่าเป็นอัตราดอกเบี้ยที่ต่ำอยู่ดี ไม่กระทบต้นทุนของผู้ประกอบการแต่อย่างไร ซึ่งที่ผ่านมาการตัดสินใจของ กนง. เป็นประโยชน์ต่อการแก้ไขปัญหาเศรษฐกิจ และคิดว่าไม่เคยมีอุปสรรคใรการขับเคลื่อนนโยบายของรัฐบาล